21. 3. 83 Επίσημη Εφημερίδα των Ευρωπαϊκών Κοινοτήτων Αριθ. C 77/5 
Γνωμοδότηση για μια πρόταση οδηγίας του Συμβουλίου περί θεσπίσεως κοινοτικών μέτρων για 
την καταπολέμηση του αφθώδους πυρετού 
Το κείμενο που αποτελεί αντικείμενο της γνωμοδότησης αυτής δεν έχει ακόμη δημοσιευθεί στην 
Επίσημη Εφημερίδα των Ευρωπαϊκών Κοινοτήτων. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στις 22 Σεπτεμβρίου 1982 να ζητήσει, σύμφωνα με τις διατάξεις του 
άρθρου 43 της συνθήκης για την ίδρυση της Ευρωπαϊκής Οικονομικής Κοινότητας, τη 
γνωμοδότηση της Οικονομικής και Κοινωνικής Επιτροπής για την ανωτέρω πρόταση. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή εξέδωσε τη γνωμοδότηση της για το ανωτέρω θέμα 
κατά την 204η σύνοδο της ολομέλειας της, που πραγματοποιήθηκε στις Βρυξέλλες, στις 26 και 
27 Ιανουαρίου 1983. 
Το κείμενο της γνωμοδότησης αυτής είναι το ακόλουθο: 
Η ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κο'ινότητας, και ιδίως το άρθρο 43, 
την αίτηση γνωμοδότησης της του Συμβουλίου των Ευρω­
παϊκών Κοινοτήτων της 22ας Σεπτεμβρίου 1982 για την 
πρόταση οδηγίας του Συμβουλίου περί θεσπίσεως κοινό- # 
τικών μέτρων για την καταπολέμηση του αφθώδους 
πυρετού, 
την απόφαση του Προεδρείου της 23ης Νοεμβρίου 1982 να 
αναθέσει στο τμήμα γεωργίας την επεξεργασία γνωμοδό­
τησης για το θέμα αυτό, 
τη γνωμοδότηση που υιοθέτησε το τμήμα γεωργίας στις 6 
Ιανουαρίου 1983 (240ή συνεδρίαση), 
την εισηγητική έκθεση του εισηγητή κ. Wick, 
τις προηγούμενες εργασίες της, σχετικά με το θέμα 
αυτό, 
τις συζητήσεις της στις 26 Ιανουαρίου 1983 (204η σύνοδος 
ολομέλειας - 26/27 Ιανουαρίου 1983), 
ΥΙΟΘΕΤΗΣΕ ΤΗΝ ΑΚΟΛΟΥΉ ΓΝΩΜΟΔΟΤΗΣΗ 
με 98 ψήφους υπέρ, 1 ψήφο κατά και 15 αποχές: 
Η ΟΚΕ εγκρίνει την πρόταση της Επιτροπής με την 
επιφύλαξη των εξής παρατηρήσεων και υποδείξεων: 
1. Γενικές παρατήρησης 
Η ΟΚΕ επιδοκιμάζει την πρόθεση της Επιτροπής να 
θεσπίσει εναρμονισμένα κοινοτικά μέτρα για την κατα­
πολέμηση του αφθώδους πυρετού. Θεωρεί την έκθεση που 
καταρτίσθηκε στα πλαίσια της προετοιμασίας της πρό­
τασης αυτής για την εξέλιξη του αφθώδους πυρετού στην 
Κοινότητα, σημαντικό βοήθημα. Η έκθεση αυτή διευκρι­
νίζει ότι, όπως και στο παρελθόν, συνεχίζουν να διαφέ­
ρουν έντονα τα μέτρα που λαμβάνουν τα επιμέρους Κράτη 
μέλη της Κοινότητας για την καταπολέμηση της επιζωο-
τίας αυτής. Η ΟΚΕ τονίζει ιδιαίτερα στι η έκταση των μέτρων σφαγής 
κατά τη διαπίστωση της επιζωοτίας δεν είναι η ίδια σ' όλα 
τα Κράτη μέλη, επειδή κατά τον καθορισμό της έκτασης 
της σφαγής λαμβάνονται υπόψη κυρίως οι εμβολιασμοί 
που πραγματοποιούνται συστηματικά κάθε χρόνο σε 
ορισμένα ευαίσθητα ζώα (π.χ. σε όλα τα βοοειδή σε ένα 
Κράτος μέλος). Έτσι π.χ. στην Ιρλανδία, στο Ηνωμένο 
Βασίλειο και στη Δανία απαγορεύεται ο εμβολιασμός, 
ενώ αντίθετα στη Γαλλία, το Λουξεμβούργο, το Βέλγιο, 
την Ιταλία, τις Κάτω Χώρες και την Ομοσπονδιακή 
Δημοκρατία της Γερμανίας εμβολιάζονται όλα τα βοοει­
δή συστηματικά κάθε χρόνο. Ορισμένα Κράτη μέλη 
εφαρμόζουν τη λύση της σφαγής των ζώων, παρά το 
γεγονός στι καταφεύγουν στον κανονικό και συστηματι­
κό εμβολιασμό. Επίσης και σε ορισμένες γειτονικές 
χώρες της Κοινότητας πραγματοποιούνται κάθε χρόνο 
συστηματικοί εμβολιασμοί (Ελβετία, Τσεχοσλοβακία, 
Λαϊκή Δημοκρατία της Γερμανίας, Ισπανία), περιορισμέ­
νοι εμβολιασμοί (Αυστρία, Βουλγαρία, Τουρκία) ή προαι­
ρετικοί εμβολιασμοί (Πορτογαλία). 
Η ΟΚΕ συμφωνεί με την έκθεση για την εξέλιξη του 
αφθώδους πυρετού στην Κοινότητα όσον αφορά τη δια­
πίστωση στι μεταξύ των Κρατών μελών επικρατούν 
αρκετά αντιφατικές απόψεις όσον αφορά τις βασικές 
αρχές για τη συστηματική πρόληψη της επιζωοτίας 
διαμέσου του εμβολιασμού. Υπογραμμίζει τις δυσκολίες 
που θα παρουσιάζονταν στην Κοινότητα, αν ορισμένα 
Κράτη μέλη καταργούσαν τον ετήσιο συστηματικό εμβο­
λιασμό. 
Ο εμβολιασμός ως μέσο καταπολέμησης των επιζωοτιών 
μπορεί να καταργηθεί όταν θα έχει δημιουργηθεί και στο 
εξωτερικό της Κοινότητας (π.χ. Ιβηρική Χερσόνησος, 
Νοτιοανατολική Ευρώπη) η προβλεπόμενη ζώνη προστα­
σίας, ενδεχομένως με τη βοήθεια της Κοινότητας. 
Και ολοκληρώνοντας τις γενικές του παρατηρήσεις, το 
τμήμα διαπιστώνει ότι οι διαφορετικές αντιλήψεις που 
επικρατούν, σχετικά με το ποια στρατηγική είναι η πιο 
κατάλληλη για την καταπολέμηση και την πρόληψη του 
αφθώδους πυρετού, αντικατοπτρίζονται και στη συζήτη­
ση σχετικά με την πρόταση οδηγίας του Συμβουλίου για τη 
θέσπιση κοινοτικών μέτρων για την καταπολέμηση της 
επιζωοτίας αυτής. Αυτό οφείλεται στις διαφορετικές 
Αριθ. C 77/6 Επίσημη Εφημερίδα των Ευρωπαϊκών Κοινοτήτων 21. 3. 83 
καταστάσεις και τους κινδύνους που επικρατούν στα 
Κράτη μέλη, στους οποίους συμπεριλαμβάνεται και το 
πρόβλημα της διατήρησης των αγορών εξωτερικού. 
Τα προβλήματα που σκιαγραφήθηκαν παραπάνω μπο­
ρούν να λυθούν χωρίς να στρεβλωθεί ο ανταγωνισμός και 
χωρίς να δημιουργηθούν διακρίσεις μεταξύ των παραγω­
γών των διαφόρων Κρατών μελών, μόνο στην περίπτωση 
που η καταπολέμηση του αφθώδους πυρετού, ως στόχος 
της Ευρωπαϊκής Κοινότητας, χρηματοδοτηθεί με κοινοτι­
κούς πόρους. 
Η ΟΚΕ εξαρτά τη σύμφωνη γνώμη της για την πρόταση 
της Επιτροπής από την προϋπόθεση ότι το Συμβούλιο θα 
αποφασίσει για την κοινοτική χρηματοδότηση του μέτρου 
αυτού. 2. Ειδικές παρατηρήσεις 
Άρθρο 15 
Στην τρίτη σειρά του άρθρου αυτού, στη γερμανική 
μετάφραση, χρειάζεται να γίνει η ακόλουθη διόρθωση: να 
αντικατασταθεί η λέξη «extensiven» από τη λέξη «expan-
siven». 
Άρθρο 17 
Στη δεύτερη σειρά του άρθρου, στη γερμανική μετάφρα­
ση, να γίνει η ακόλουθη διόρθωση: μετά από τις λέξεις 
«unverzilglich den» να συμπληρωθούν οι λέξεις «standigen 
VeterinarausschuB». 
Βρυξέλλες, 26 Ιανουαρίου 1983. 
Ο Πρόεδρος 
της Οικονομικής και Κοινωνικής 
Επιτροπής 
Francis CEYRAC 
ΠΑΡΑΡΤΗΜΑ 
στη γνωμοδότηση της Οικονομικής και Κοινωνικής Επιτροπής 
Τροπολογία που απορρίφθηκε 
Η ακόλουθη τροπολογία, που υποβλήθηκε σύμφωνα με τις διατάξεις του εσωτερικού κανονισμού, 
απορρίφθηκε από την ΟΚΕ. 
Σελίδαό 
Να απαλειφθούν οι δύο τελευταίες παράγραφοι από τις «Γενικές παρατηρήσεις». 
Αιτιολογία 
Το συμπέρασμα που μπορεί να εξαχθεί από τις δύο τελευταίες παραγράφους είναι η υπό όρους επιδοκιμασία 
και προσπάθεια μετατροπής αυτού που μέχρι τώρα υπάγονταν στην εθνική αρμοδιότητα σε επιβάρυνση των 
κοινοτικών πόρων. 
Το κόστος από την εφαρμογή της οδηγίας θα ποικίλλει σε κάθε Κράτος μέλος και θα πρέπει να επηρεάζεται 
ανάλογα από τα μέτρα ελέγχου. 
Η εθνική αρμοδιότητα ως προς το θέμα αυτό είναι το καλύτερο κίνητρο για την αποφυγή υπερβολικών 
δαπανών. 
Αποτέλεσμα της ψηφοφορίας 
Ψήφοι υπέρ: 14, ψήφοι κατά: μεγάλη πλειοψηφία, αποχές: 12.